༄༅། །ལམ་མཆོག་སྙིང་བོ་ལ།
༄༅། །དལ་འབྱོར་འདི་ནི×དཔེ་ངོ་བོ་འབྲས་བུ་སོགས་ཀྱི་སྒོ་ནས་རྙེད་
དཀའ་ཚུལ་སོགས་ལས།
པར་གསུངས། དལ་འབྱོར་གྱི་རྒྱུ་རང་གིས་མ་སྒྲུབ་ན་མི་ཐོབ་པས། གཞན་ན་
ཡོད་པས་ཅི་ཕན། སར་གནས་བྱང་སེམས་མང་བ་དེ་འདྲ་ཡིན། སྐྱེས་བུའི་དོན་
སྒྲུབ་ཞེས་པར་གང་ཟག་གི་མིང་བཅུ་གཉིས་སོགས་ལས་སྐྱེས་བུ་བཟུང་བ་བློའི་
འདི་དར་ཊཱིཀ་ཏུ་རྒྱུའི་སྒོ་ནས་རྙེད་དཀའ་བ་བསྟན་
ནུས་མཐུ་ཆེ་ཆུང་གིས་འཇོག་པ་དེ་ཡིན། རྗེས་ཀྱང་ད་རས་ཙམ་ཞིག་ཡིན།
ཞེས་པའི་ཙམ་གཞན་ལྡན་རྣམ་གཅོད་ཀྱི་སྒྲ་ཡིན་པས་རྒྱུ་མ་སྒྲུབ་ན་དེ་ཐོབ་པ་
གཅོད། ཕན་པ་མ་སྒྲུབ་ན་ཞེས་པར་ཕན་བདེ་མིང་གི་རྣམ་གྲངས་ཡིན་ཡང་
འགྲེལ་བའི་སྐབས་བཞི་བར་མ་འོང་བའི་ཕན་པ་དང་ཚེ་འདིའི་བདེ་བ་ཞེས་
ཕུགས་སུ་ཕན་པ་ལ་གསུངས་པ་བཞིན་འདིར་ཡང་ཕུགས་སུ་ཕན་པའི་ཐབས་
སྒྲུབ་པར་བྱེད་དགོས་པ་ལ་གསུངས། རྡོ་བརྡར་བ། ཟངས་རྦབ་རི་སྐེད་སླེབས་
པ། འོད་སྲུང་དུས་ཀྱི་དགེ་སློང་ལྔའི་གཏམ་རྒྱུད་གསུམ་ལམ་རིམ་སྐབས་
གསུངས། ལོ་རྒྱུས་གཞན་གསུང་མི་གསུང་སྐབས་བསྟུན། ཟངས་རྦབ་
གསུངས། དལ་འབྱོར་ཐོབ་ནས་སྙིང་བོ་མ་ལོན་པ་རྡོ་བརྡར་བའི་དཔེ་སོགས་
ཀྱིས་གསུངས། སྙིང་བོ་ལེན་པའི་ཐབས་མང་ཡང་ཐམས་ཅད་ལམ་རིམ་དུ་
འདུ། ལམ་རིམ་ཞེས་མིང་བཏགས་པ་ཚུན་ལ་གོ་རྒྱུ་ཆེ། རྗེའི་ལམ་རིམ་ཆེ་ཆུང༌།
7378

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྤྱན་སྔ་བློ་རྒྱན། འདུལ་འཛིན་བློ་གྲོས་སྦས་པ་གཉིས་ཀྱི་ལམ་རིམ་ཡོད། དེ་
མིན་རྗེའི་དངོས་སློབ་རྣམས་ལམ་རིམ་ཆེ་ཆུང་ལ་འཆད་ཉན་གཙོ་བོར་མཛད།
རྒྱལ་བ་བསོད་ནམས་རྒྱ་མཚོའི་གསེར་གྱི་ཡང་ཞུན་གཞིར་བཟུང་སྟེ་རྒྱལ་
དབང་ལྔ་བས་མདོ་ལུགས་ཀྱི་ལམ་རིམ་འཇམ་དཔལ་ཞལ་ལུང་སྟེ་དབུས་
བརྒྱུད་ཀྱི་ལམ་རིམ་དང༌། པཎ་ཆེན་ཐམས་ཅད་མཁྱེན་པས་གཙང་བརྒྱུད་བདེ་
ལམ་མཛད། རང་རེ་ཐེག་ཆེན་གྱི་ཆོས་ལ་སྤྱོད་པའི་སྐལ་བ་མ་ཆད་པར་ཡོད་
པས་ལམ་རིམ་ཉན་པ་སེམས་བསྐྱེད་ཀྱིས་ཟིན་པར་བྱེད་དགོས་པས། མ་
སེམས་ཅན×ཞུ། ལམ་ཆེན་དུ་བཤད་པ་ཐམས་ཅད་ལག་ལེན་དུ་འཁྱེར་ཤེས་པ་
སྲིད་མཐར་སྣང་བས་སྐྱོང་རྒྱུ་བསྡུས་པ་རེ་གུད་དུ་བྱའོ། ཞེས་པའི་དགོངས་པ་
བསྐང་ཕྱིར་དབུས་དང་གཙང་བརྒྱུད་གཉིས་མཛད། བདེ་ལམ་སྔགས་དང་
འབྲེལ་བས་དབང་མ་ཐོབ་པ་ཚོས་ཉམས་སུ་བླང་མི་ཆོག རྗེ་ཐམས་ཅད་མཁྱེན་
པས་ཀྱང་སྔགས་དང་འབྲེལ་བའི་ལམ་རིམ་ལ་བཀག་ཆ་ཆེར་མཛད་ཚུལ། སྐུ་
འདའ་ཁའི་གོང་དུ་ཐམས་ཅད་ལ་གནང་ཚུལ་སོགས་རྣམ་ཐར་དུ་ཡོད། འཇམ་
པའི་དབྱངས་ཀྱིས་འདིའི་སྔོན་དུ་འདི་ལས་ཀྱང་བསྡུས་པ་ཤོག་གུ་དགུ་ཅན་
ཞིག་མཛད་ཀྱང་བསྡུས་དྲག་པས། དེ་གཞི་བཟུང་སྟེ་འདི་མཛད། དམར་ཁྲིད་
དམ་མྱོང་ཁྲིད་ལྟར་བྱེད་རྒྱུ་ཡིན་ན་བརྒྱུད་འདེབས་ཀྱང་དགོས་མོད། དམེ་ཤུལ་
ཚང་ནས་གནང་སྐབས་ཀྱང་མ་གསུང་བས། བཤད་ཁྲིད་ཙམ་ལ་མི་དགོས།
ཁྲིད་ཀྱི་ས་བཅད་ངོས་ཟིན་པ་གལ་ཆེ་བས་མཛད་པ་བོའི་ཆེ×རིམ་པའོ་གསུང་།
གདམས་པ་ཟེར་བ་ཚར་གཅོད་འབེབས་ཀྱི་ཐབས་འདྲ་བ་ལ་མི་གོ་བར་ལམ་
*3 738%*

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
རིམ་འདི་ལྟ་བུ་སངས་རྒྱས་ཀྱིས་གསུངས། ཤིང་རྟ་གཉིས་ཀྱིས་བཀྲལ་སྟོན་པ་
སངས་རྒྱས་ནས་བཟུང་དངོས་བརྒྱུད་ཀྱི་བླ་མ་རྣམས་ཀྱིས་ལམ་རིམ་འདི་ལ་
བརྟེན་ནས་སངས་རྒྱས་པ་ཤ་སྟག་ཡིན་པས་སངས་རྒྱས་སུ་བགྲོད་པའི་ཐབས་
འདི་འདྲ་ལ་ཟེར། བསྡུས་དོན་ནས་གསུངས་པ་ལྟར་འདི་ཉམས་སུ་བླང་བ་དང་
གདོན་པ་སོགས་ཆོས་ཕུང་བརྒྱད་ཁྲི་བཞི་སྟོང་ཉམས་སུ་བླངས་པ་དང་བདོན་པ་
ཡིན་ལ། གསུང་རབ་ཀུན་གྱི་གནད་འདིར་འདུས། སྤྲོ་ཤུགས་ཀྱིས་བདེ་
གཤེགས་ཐུགས་རྗེ་སོགས་ཀྱིས་མཛད་པ་པོའི་ཆེ་བ། སྟོན་པ་སངས་རྒྱས་ནས་
བཟུང་དངོས་བརྒྱུད་ཀྱི་བླ་མ་ཐམས་ཅད་གོ་འཕང་མཆོག་དེར་སོན་པ
དོན་དང་འགྲོ་ཕན་རྒྱ་ཆེར་བྱུང་བ་བྱང་ཆུབ་ལམ་རིམ་འདི་ཉིད་ཉམས་སུ་བཞེས་
ར་སོན་པས་གཞན་
པའི་འབྲས་བུ་ཡིན། རང་ཡང་དེ་ལྟ་བུ་འོང་བ་ལ་ལམ་རིམ་ལ་འབད་དགོས་
སྙམ་དུ་ཉམས་སུ་ལེན་པ་མཛད་པ་བོའི་ཆེ་བ་ཉམས་སུ་ལེན་ཚུལ་ཡིན། ལམ་
ཁྲིད་བརྒྱུད་པའི་རྣམ་ཐར་གསུང་ཚུལ་ཀྱང་གསུངས། བསྟན་པ་ཐམས་ཅད་
འགལ་མེད་ཞེས་པ་ལ་ལུང་རྟོགས་ཀྱི་བསྟན་པ་གཉིས་ཆར་ཡོད་ཀྱང་ལམ་རིམ་
དུ་ལུང་གཙོ། འགལ་མེད་ཞེས་པ་གཞི་མཐུན་མེད་པའི་འགལ་མེད་མིན་པར་
ཚ་གྲང་ལྟ་བུའི་འགལ་མེད་ཡིན། སྟོན་པས་བདག་ཡོད་མེད་གཉིས་ཆར་
གསུངས་པ་གདུལ་བྱ་སོ་སོ་ལ་ལྟོས་པའི་དགོངས་པ་མི་འགལ་བ་དང་། དེ་ཙམ་
དུ་མ་ཟད་རིམ་པས་གང་ཟག་གཅིག་གིས་ཉམས་སུ་བླང་བར་བྱ་དགོས་པ་
གཉིས་ལ་དང་བོ་གཉིས་སུ་སྐྱབས་མགོན་པར་བས་གསུངས། འཇམ་པའི་
དབྱངས་ནས་ནད་པའི་ཚུལ་དང་བསྟུན་ཏེ་སྨན་སྟེར་བ་བཞིན་གདུལ་བྱ་སོ་སོར་
739

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
གསུངས་པས་མི་འགལ། གང་ཟག་གཅིག་གིས་ཅིག་ཆར་ཉམས་སུ་བླང་མི་
འོས་ཀྱང་སྨན་བསིལ་དྲོད་རིམ་ཆར་བསྟེན་པ་བཞིན་ཐད་ཀ་ཐད་ཀར་སླེབས་
ན་ཉམས་སུ་བླང་ཆོག་པ་གཉིས་ལ་དང་བོ་གཉིས་སུ་གསུངས་པས་མི་འདྲ་
གསུང་གསུངས། རྒྱལ་བའི་དགོངས་པ་དགེ་བའི་བཤེས་གཉེན་ཚུལ་བཞིན་
བསྟེན་པའི་རྟོགས་པ་ནས་སངས་རྒྱས་ཀྱི་མཁྱེན་པའི་བར་རྣམས་བདེ་བླག་ཏུ་
རྙེད་པ་དང་། ཉེས་སྤྱོད་རང་འགག་ཏུ་འགྲོ་བ་གཉིས་འདྲ། ཆེ་བ་བཞི་ལམ་རིམ་
ཉམས་སུ་བླངས་པའི་འབྲས་བུར་འོང་རྒྱུ་ཞིག་ཡིན་ཡང་ཡོན་ཏན་ཤེས་ན་དེར་
འཇུག་པས་ན་འདིར་གསུང་། མགོ་ཉན་བཤད་ནས་བཟུང་མ་འཕྱུག་པ་ཞིག་
དགོས་པས་གནད་དུ་འགྲོ་བ་གལ་ཆེ། གནས་ཁང་ཕྱི་དོར། འདི་སོ་སོར་ཕྱེད་
དགོས་ཅེས་དབལ་མང་གསུངས། རྡུལ་གྱིས་སྒྲིབ་གཉིས་བག་ཆགས་བཅས་
མཚོན་དགོས། བྱི་དོར་གྱིས་རང་ཉིད་གང་དུ་སངས་རྒྱས་པའི་སྣོད་ཀྱི་ཞིང་
སྦྱོངས་ཤིང་དེ་འགྲུབ། རྟེན་བཀྲམ་པས་བཅུད་འགྲུབ། མཆོད་པས་ལོངས་སྤྱོད་
ཀྱི་འབྱོར་བ་འགྲུབ་པའི་དགེ་རྩ་སྨིན་པར་བྱེད། མཆོད་པ་གཡོ་མེད་པ་ཞེས་
པའི་གཡོ་ལ་ཀུན་སློང་ངན་པ་ལྟ་བུ་བསམ་པའི་དང༌། ལོག་འཚོ་ལྟ་བུ་རྒྱུའི་
གཡོ་གཉིས་ཡོད། བཤམས་ཚུལ་ལ་པཎ་ཆེན་བློ་བཟང་ཡེ་ཤེས། རྒྱ་རོང་དགེ་
བཤེས་ཡོངས་གྲགས་གསུམ་གསུངས། ཆབ་ཀྱིས་བྲན་པ་སྔགས་དང་འབྲེལ་
བ་དང་མཆོད་གཏོར་བསྲུང་བའི་མན་ངག་ལྟར་འབྲུ་གསུམ་བརྗོད་པ་ཡིན།
བདེན་སྟོབས་བརྗོད་པ་མདོའི་ཉམས་ལེན་ཡིན། རྐང་བ་སྐྱིལ་ཀྲུང་གིས་སྟོན་
པ་སངས་རྒྱས་པའི་ཚེ་སྐྱིལ་ཀྲུང་གཅིག་གིས་བྱང་ཆུབ་མཆོག་བརྙེས་པའི་རྣམ་
740

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
ཐར་ལག་ལེན་ཏུ་བཏབ་པ་དང་། རྫོགས་རིམ་གྱི་སྐྱིལ་ཀྲུང་བཞི་ལྡན་དང་།
མཉམ་བཞག་གི་ཕྱག་རྒྱས་གཏུམ་མོ་དང་། མིག་སྣ་རྩེའི་ཐད་དུ་གཏད་པས་སྣ་
རྩེ་གསུམ་གྱི་རྣལ་འབྱོར་སོགས་འགྲུབ་པའི་རྟེན་འབྲེལ་ཡོད་མར་བའི་གསུང་
སྒྲོས་ཀྱང་གསུངས། ཤིང་མཁན་གྱིས་ཤིང་བཟོས་པའི་དཔེའང་གསུངས། ལུས་
སྟོད་གྲིམ་ན་ཁྲག་རླུང་སྟོད་འཚང་འབྱུང་བས་སྟོད་ལྷོད་སྨད་གྲིམ་པ་དགོས།
འདུག་ལུགས་ཀྱི་དམིགས་བསལ་བོད་ལུས་ལྕི་བས་སྐྱིལ་ཀྲུང་མ་བདེ་ན་ཕྱེད་
སྐྱིལ་དང་། གཙང་སྦྲ་དང་མི་ལྡན་པར་སྒོམ་ཆོག་པ་བ་ལང་བདག་ལྟ་བུ་ལས་
མེད། ཚོགས་ཞིང་གསལ་འདེབས་ལུགས་ལ་བླ་མ་རྣམས་ཡོངས་འཛིན་འོད་
ཟེར་གྱི་རྩེར་རང་རང་གི་གཙོ་བོའི་མཐར་བསྐོར་ཚོགས་དང་། བར་མ་ལྟར་ན་
ཟབ་རྒྱས་ཀྱི་བརྒྱུད་པ་གཉིས་གདོང་གྲྭལ་སྒྲིག་པ་ལ་རྩ་བའི་བླ་མ་ཐུབ་དབང་
གི་མདུན་དུ་སེང་ཁྲིར་འགོད་པ་སོགས་ལུགས་གཉིས། བྱིན་རླབས་བརྒྱུད་
ཐུགས་རྗེ་ཆེན་པོ་སོགས་དང་ཐིག་ལེ་བཅུ་དྲུག་གི་བརྒྱུད་པ་དང་། མཁྱེན་སྲིད་
མ་ལྟར་དང་། འཇིགས་གསང་གི་དབང་བརྒྱུད་འགོད་པ་སོགས་མང་། བཤད་
སྒྲུབ་ཀྱི་རྟེན་འབྲེལ་དུ་ཆོས་འཆད་དང་མཉམ་བཞག་གི་ཕྱག་རྒྱས་གླེགས་བམ་
བསྣམས་པ་བྱས་ཆོག དེ་ལྟར་ན་ཆོས་ལ་ཟུར་དུ་གླེགས་བམ་གསལ་འདེབས་
མི་དགོས། ཚོགས་རྣམས་དགྱེས་པའི་ཉམས་ལ་གྲུབ་དབང་བློ་བཟང་རྣམ་རྒྱལ་
དང་། བྱམས་པ་རིན་པོ་ཆེའི་གསུང་ཚུལ་གཉིས་ཡོད། རང་ཐུབ་དབང་དུ་གྱུར་
པའི་ཐུགས་ཀ་ནས་འོད་ཟེར་འཕྲོས་མཐའ་བསྐོར་ན་ཡོད་པའི་སེམས་ཅན་
རྣམས་ལ་ལོག་པས་དེ་རྣམས་ཀྱང་ཐུབ་པའི་དབང་བོའི་སྐུར་གྱུར་པར་བསམ་
741.

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
པ་སེམས་བསྐྱེད་འབྲས་བུ་ལམ་བྱེད་ཀྱི་ཚུལ་དུ་སྒོམ་པ་ཡིན། དེ་ཙམ་ཞིག་མདོ་
ལའང་ཡོད་པ་ཤེར་མདོའི་གླེང་གཞིར་སངས་རྒྱས་ཀྱི་སྐུའི་འོད་ཟེར་གྱིས་
དམྱལ་བའི་སྡུག་བསྔལ་ཞི་བར་བྱས་པ་སོགས་དང༌། མངོན་རྒྱན་དུ་སེམས་
ཅན་འཇིག་རྟེན་དེ་བཞིན་དུ། ×ཞིང་ནི་དག་པ་ཉིད། ཅེས་སོགས་འདིའི་ཁུངས་
ཡིན། སྐྱབས་འགྲོའི་ཚོགས་ཞིང་མི་བསྡུད་པར་ལམ་རིམ་ཚོགས་ཞིང་བྱེད་ན་
དང་བོ་ནས་ལམ་རིམ་ཚོགས་ཞིང་གི་སྒོས་ཆོས་ཡི་གེ་ལྔ་འགོད་པ་གང་འདུལ་
ཀྱི་སྤྲུལ་བ་རབ་འབྱམས་སྤྲོ་བ། ཡེ་ཤེས་པ་བསྟིམ་པ་གསུམ་བྱེད། ཡི་གེ་ལྔ་
གཙོ་བོའམ་ཚོགས་ཞིང་ཐམས་ཅད་ལ་འགོད། སྤྲུལ་བ་རབ་འབྱམས་སྤྲོ་བ་
དཀྱིལ་འཁོར་ལྷ་ཚོགས་ལྟར་རམ་དཀྱིལ་འཁོར་རྒྱལ་མཆོག་གིས་སེམས་ཅན་
གྱི་དོན་སྒྲུབ་པའི་ནུས་པ་འཇོག་གསུང་སྙམ། འདུས་པའི་མན་ངག འདི་ལ་
རྒྱུད་སྡེ་བཞི་འདུས་ཀྱི་དཀྱིལ་འཁོར་ཆེན་པོ་ཟེར། རིམ་གཉིས་སྒོམ་པ་བྱ་བས་
བསྲུང་སོགས་ལས་ཐམས་ཅད་འདིའི་སྒོས་སྒྲུབ་ཆོག ཤེས་པ་མི་གསལ་བ།
དྲན་པ་རྗེད་ཆེ་བ་སོགས་ཉོན་མོངས་པའི་གོམས་ཤུགས་དང་དཀོར་གྱིས་ལན་
པས་ཁྲུས་གསོལ་གལ་ཆེ། ལམ་རིམ་དང་མ་འབྲེལ་ན་ཡུལ་སྤྱན་འདྲེན་དགོས།
མ་ལུས་མ་ཤློ་ཀ་གསུམ་གྱིས་མཁྱེན་བརྩེ་ནུས་གསུམ་ཡང་། མ་ལུས་སོགས་
བརྩེ་བ། བདུད་སྡེ་སོགས་ནུས་པ། དངོས་རྣམས་སོགས་མཁྱེན་པ་ཕུན་ཚོགས་
རྟོགས་པ། བཟང་མོའི་རྟོགས་བརྗོད་ལྟར་འཕྲུལ་སྣ་ཚོགས་ཀྱིས་བྱོན་པར་
བསམ། སྐུ་ཁྲུས་གསོལ་བར་ཞུ་ཞེས་སྙན་གསན། རང་གཅིག་པུའི་སྐབས་མ་
བྱས་ཀྱང་ཆོག སྤྱོད་འཇུག་གི་ཚིག་ཟིན་ལྟར་ན་ཁྲུས་ཁང་བླ་གབ་མེད་པ་དང་།
742

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
ཡང་གསེར་གྱི་རྒྱ་ཕིབས་སུམ་རིམ་བྱས་ཀྱང་ཆོག དེའི་སྒོ་བཞིའི་ཕྱི་ནང་གང་
འོས་སུ་རྫིང་བཞིའམ་ནང་དུ་དབུས་དང་ཕྱོགས་མཚམས་བཞི་བཞི་སྟེ་རྫིང་དགུ་
བར་བས་གསུངས་ལ། ནང་ཐམས་ཅད་རྫིང་བུར་འཁྱིལ་བར་གསུངས་པའང་
ཡོད། ཁྲི་གསལ་འདེབས་ལ་བདེ་ལམ་ལྟར་རམ་འཇམ་དཔལ་ཞལ་ལུང་ལྟར་
བང་རིམ་བཞི་བ་དང་མགྲོན་གྲངས་ཀྱི་ཁྲི་ཆུང་གསལ་འདེབས་པ་དང་། ཁྲི་
མེད་པར་ཆུར་ཉལ་བ་ལྟར་མཛད་པ་བཞི་ཡོད། ཁྲུས་ཁང་མེད་པར་མེ་ལོང་ལ་
ཤར་བ་དེར་ཁྲུས་གསོལ་བྱས་ཀྱང་ཆོག རང་ལུས་གྲངས་མེད་སྤྲུལ་བ་དང་།
མཆོད་ལྷ་གྲངས་མེད་སྤྲོ་བ་གཉིས་ཕྱི་མར་ལ་ལས་མཆོད་རྫས་ཐོགས་པ་བཀྲ་
ཤིས་ཀྱི་གླུ་ལེན་པ་རོལ་མོ་བརྡུང་བ་ཁྲུས་གསོལ་བར་བྱེད་པ་རྣམས་བསམ། སྐུ་
དབྱི་ན་བཟའ་རྙིང་བ་བྱིན་གྱིས་རླབས་ཕྱིར་རང་ལ་བསྟིམ་པ། ལྷས་ཁྲུས་ཁང་
གི་ཟུར་བཞིར་སྒྲོམ་བུ་བཞུགས་པ་རྣམས་མཆོད་གནས་སུ་ཁྱེར་བར་མོས། དེ་
གོ་ཕྱིར་དགེ་གཡོག་གིས་བླ་བྲེ་མགོར་བཏེགས་ཏེ་ཁྱེར་བ་ཡིན་ཞེས་ཨ་ལགས་
ཚང་གསུངས། ལྷ་ཡི་ཆུ་ནི་ཞེས་པའི་ལྷ་ལ་དྲང་ངེས་གཉིས། མདོ་ལུགས་ལ་
སྔགས་མ་བརྗོད་ཀྱང་ཆོག ཁྲུས་ལེགས་མཛད་ཚོགས་ཞིང་ལ་གོ་དགོས།
ཚིགས་བཅད་གང་མོས་དང་ཕྱིན་དྲུག་ངེས་ཅན། སྦྱིན་པའི་ཆུས་ཁྲུས་གསོལ་
བས་སེར་སྣའི་དྲི་མ་སྦྱངས་ཏེ་སྦྱིན་པའི་ཕར་ཕྱིན་རྫོགས་པའི་མོས་པ་བྱེད་པ་
སོགས་འགྲེ། དྲིས་བྱུགས་པ་ན་བཟའ་རྒྱན་ཁྲུས་ཁང་གི་ཉེར་སྤྱད་ཕུལ། དགེ་
སློང་མ་བསྙེན་པར་རྫོགས་པས་བསྟན་པ་ལོ་ལྔ་སྟོང་ཕྲི། དབུ་རྒྱན་ཕུལ་བས་
སླར་འཕེལ་བས་རྟེན་འབྲེལ་གྱིས་ཕུལ། ཕྱག་དཔྲལ་བ་སར་མ་རེག་པས་སྲིན་
743

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བུ་མགོ་འཕྱང་དང་དམྱལ་བ་མགོ་འཕྱང་དུ་སྐྱེ་ཟེར་བ་གཉིས་ཡོད། བཟང་སྤྱོད་
ནས་འབྱུང་བའི་ཡན་ལག་བདུན་པ་ཕུལ་བ་འདིའི་མཆོད་པ། ལམ་སྒྲོན་ལས།
ཀུན་བཟང་སྤྱོད་ལས་བྱུང་བ་ཡི། །མཆོད་པ་རྣམ་པ་བདུན་དག་ཀྱང་། ། ཞེས་
པའི་བདུན་ལ། མེ་ཏོག་ཕྲེང་བ་སིལ་སྙན་བྱུག་པ། མར་མེ། བདུག་སྤོས། ན་
བཟའ། དྲི་མཆོག ཕྱེ་མ་ཕུར་མ་རྣམས་གོང་མར་འདུ་ལ་གདུགས་མཆོག་མི་
འདུ་བས་ན་ཁོང་རྡོ་རྗེ་འཆང་ནས་ངའི་བསམ་ཚོད་ལ་མེ་ཏོག་དང་ཕྲེང་བ་
གཅིག་ཏུ་བསྡུས་ཏེ་གདུགས་བགྲང་རུང་ངམ་སྙམ་ཡང་དཔྱོད་གསུངས། མཆོད་
པ་དངོས་མཆོད་རྫས་ཕུལ་བས་ཐུགས་རྒྱུད་ལ་ཟག་མེད་ཀྱི་བདེ་བ་འཁྲུངས་པ་
དེ་ཡིན་ལ་ཡན་ལག་བདུན་ཚང་བ་ཐེག་ཆེན་ལས་མེད། བསྔོ་བ་དབུས་མཐར་
དམ་པ་བཅུ་གཉིས་གསུངས་པའི་ཚེགས་མེད་པ་དམ་པ་ཡིན། མཎྜལ་ཚོམ་བུ་
གཅིག་ཐོག་མར་འགོད་པ་གླིང་བསྲུང་ངམ་གནས་འཛིན་གསུངས་པ་གཉིས་
ཡོད།